लिली अंग्रेज है-एक ब्रिटिशि अधिकारी हडसन साहब की बेटी। पहले वह अतुल की ओर आकृष्ट होती है, फिर नीरद के संपर्क में आकर जैसे उसमें एक ठहराव आता है। पिता की मर्जी कके विरूद्ध वह नीरद से विवाह करती है। डाक्टरी की अपनी पढ़ाई के बाद उसी क्षेत्र में वह एक बड़ा अस्पताल खोलती है और ब्रह्मपुत्र पर नीरद की किताब के पूरी होने की धैर्यपूर्ण प्रतीक्षा करती है। उसका जन्म भारत में हुआ है और असम की युवा पीढ़ी को देख जैसे वह उसी रंग में रंग जाती है, मैं एक अंग्रेज की लड़की हूं, तो क्या हुआ, मैं इस देश के रोगियों की सेवा करूंगी। धन्य है यह देश जहां मेरा जन्म हुआ, धन्य है ब्रह्मपुत्र जो संसार के मैप पर अद्वितीय है.. (वही पृ.236)। यह अकारण नहींहै कि उसके प्रसंग में प्रेमचंद के रंगभूमित की सोफिया याद आती है।